S-22/2013

Mál þetta, sem klofið var út úr máli S-446/2012, þann 17. janúar sl., og dómtekið þann 28. febrúar sl., er höfðað með ákæru lögreglustjórans á Selfossi, dagsettri 22. nóvember 2012, á hendur P-kk-þgf E-kk-þgf G-kk-þgf, kt. […], til heimilis að Réttarholti 4, Selfossi, og H-kk-þgf S-kk-þgf, kt. […], til heimilis að Hverfisgötu 49, Reykjavík. Við þingfestingu máls nr. S-446-2012, var þáttur ákærða H-kk-ef klofinn í mál þetta. Máli S-446/2012 var lokið með dómi uppkveðnum þann 1. febrúar sl. Varðar mál þetta því aðeins þátt ákærða H-kk-ef, en málið er höfðað:

„I. gegn ákærðu báðum fyrir þjófnað

með því að hafa, aðfaranótt fimmtudagsins 18. ágúst 2011 í samverknaði brotist inn í sumarhús við Vörðubrúnir 4 í landi Úthlíðar í Bláskógabyggð með því að spenna upp glugga og stela þaðan 2 sjónvörpum, sjónauka, fjarstýringu, hleðsluborvél ásamt hleðslutæki, verkfærakassa, 3 DVD diskum og einum geisladiski, áfengi og matvælum. (033-2011-5827)

Telst brot ákærðu beggja varða við 1. mgr. 244. gr. almennra hegingarlaga [sic] nr. 19, 1940[.]

II. gegn ákærðu báðum fyrir þjófnað

með því að hafa, síðar sömu nótt og frá greinir í ákærulið I, í samverknaði brotist inn í sumarhús við Rjúpnabraut 5 í landi Úthlíðar í Bláskógabyggð með því að spenna upp útidyrahurð og stela þaðan 2 sjónvörpum, 2 iPod spilurum, HP fartölvu og Nokia eftirlitsmyndavél. (033-2011-5801)

Telst brot ákærðu beggja varða við 1. mgr. 244. gr. almennra hegingarlaga [sic] nr. 19, 1940[.]

III. gegn ákærða H-kk-þgf fyrir þjófnað og skjalabrot

með því að hafa á Selfossi skömmu áður en atburðir samkvæmt ákæruliðum I og II áttu sér stað, stolið skráningarmerkjum af bifreiðinni LJ-669 þar sem hún stóð við Eyraveg 15 á Selfossi og í heimildarleysi og blekkingarskyni sett skráningarmerkin á bifreiðina PX-179. (033-2011-5802)

Teljast brot ákærða varða við 1. mgr. 244. gr. og 1. mgr. 157. gr. almennra hegningarlaga nr. 19, 1940.

[…]

Þess er krafist að ákærðu verði dæmdur [sic] til refsingar og til greiðslu alls sakarkostnaðar. […].

Ákærði H-kk-nf mætti við þingfestingu máls nr. S-446/2012, ásamt S-kk-þgf S-kk-þgf hdl., sem skipaður var verjandi ákærða að hans ósk. Við þingfestingu viðurkenndi ákærði skýlaust að hafa gerst sekur um þá háttsemi sem honum er gefin að sök í I. og II. lið ákæru, en neitaði sök samkvæmt III. lið ákæru. Var hlutur hans þá klofinn frá máli nr. S-446/2012, í mál þetta og málinu frestað til aðalmeðferðar. Við fyrirtöku málsins þann 28. febrúar sl., óskaði ákærði eftir því að breyta afstöðu sinni til sakarefnisins þannig að hann viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða H-kk-ef og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði H-kk-nf hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði ákærða H-kk-ef, hefur hann einu sinni áður sætt refsingu, en hann var á árinu 1998 dæmdur fyrir umferðarlagabrot. Sakaferill ákærða hefur ekki áhrif við ákvörðun refsingar hans nú.

Refsing ákærða er hæfilega ákveðin fangelsi í þrjá mánuði. Að virtum atvikum máls og að teknu tilliti til sakaferils ákærða þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Meðal gagna málsins liggja frammi fjögur yfirlit um kostnað af rannsókn málsins. Þar af eru þrjú sem einungis varða meðákærða P-kk-þf, þ.e. vegna ákæruliða VI, VII og X. Þá liggur frammi yfirlit lögreglu um sakarkostnað vegna ákæruliða II og III, þ.e. máls lögreglu nr. 033-2011-5802, og nemur kostnaður vegna þeirra ákæruliða, samtals 173.617 kr., þar af 19.500 kr. vegna töku blóðsýnis úr meðákærða P-kk-þgf og 117.317 kr. vegna blóðrannsóknar og matsgerðar vegna fíkniefnaaksturs meðákærða P-kk-ef, er honum var með dómi í máli nr. S-446/2012 gert að greiða að fullu. Þá kemur fram í áðurgreindu yfirliti lögreglu að kostnaður við flutning bifreiðarinnar LJ-669 hafi numið, 36.800 kr., sem rétt þykir, að mati dómsins, að ákærði H-kk-nf greiði að hálfu. Með vísan til 218. gr. laga nr. 88/2008 um meðferð sakamála, og að framansögðu virtu ber að dæma ákærða til greiðslu sakarkostnaðar er nemur samtals 134.780 kr., þar af þóknun skipaðs verjanda síns, sem er hæfilega ákveðin 100.000 kr., að teknu tilliti til virðisaukaskatts, og 16.380 kr., sem er ferðakostnaður verjanda.

S-kvk-nf I-kvk-nf, aðstoðarmaður dómara, kveður upp dóm þennan.

D ó m s o r ð :

Ákærði, H-kk-nf S-kk-nf, sæti fangelsi í þrjá mánuði.

Fullnustu refsingarinnar er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað, samtals 134.780 kr., þar af þóknun skipaðs verjanda síns, S-kk-ef S-kk-ef hdl.,100.000 krónur, að teknu tilliti til virðisaukaskatts, og 16.380 króna, sem er ferðakostnaður verjanda.

S-kvk-nf I-kvk-nf.